הלילה (תוכנית טלוויזיה)

הלילה הייתה תוכנית אירוח וראיונות ישראלית בהנחיית גבי גזית ששודרה בערוץ הראשון, בשנים 1990–1993, בשידורי קשת בערוץ 2 בשנים 1993–1997 ושוב לתקופה קצרה בערוץ 2 בשנת 2002. התוכנית עלתה לשידור בסוף 1990 בהנחיית גזית, לאחר שקודם הנחה במשך שנתיים את תוכנית האירוח המרכזית בערוץ הראשון בערבי שישי "סופסופ", לסירוגין עם התוכנית "סיבה למסיבה". זאת בעקבות החלטה של מליאת רשות השידור, ומנהל הטלוויזיה יוסף בראל, לרענן את לוח השידורים. התוכנית שודרה בימי שלישי במשך כ-50 דקות, אחרי מהדורת "מבט לחדשות" וכללה בדרך כלל ראיונות עם 3 עד 4 אורחים. התוכנית זכתה לאחוזי צפייה גבוהים. מספר תוכניות של "הלילה" עוררו סערה ציבורית. בין היתר: תוכנית בה נטשה נתיבה בן-יהודה את האולפן באמצע דיון על דן בן אמוץ, תוכנית בה אמר הזמר מאיר אריאל שאין סכנה בשימוש בחשיש, תוכנית שכללה ריאיון עם העבריין טוביה אושרי, תוכנית בה התקוטטו הורים שכולים יהודים וערבים, וכן תוכנית בה אמר חבר הכנסת מאגודת ישראל משה זאב פלדמן שהוא נגד זכות בחירה לנשים. בפברואר 1992, בוטל שידורה של תוכנית עקב חשש לתעמולת בחירות אסורה, והוחלט שלא לערוך ראיונות פוליטיים עד לבחירות לכנסת השלוש עשרה. עם תחילת השידורים המסחריים בערוץ 2 בשנת 1993, חתם גזית על חוזה עם הזכיינית "שידורי קשת". התוכנית עברה איתו לערוץ 2 ושודרה בימי שישי החל מסוף 1993. התוכנית ידרה משידור בתחילת 1997, לאחר שגזית עבר לשדר תוכנית בוקר במסגרת "שידורי קשת", לאחר שינוי בימי השידור של הזיכיון שלה. בינואר 2002 החל גזית שוב לשדר את התוכנית בשם "הלילה עם גבי גזית", הפעם במסגרת חברת החדשות של ערוץ 2, תוכנית שהתמקדה בראיונות בנושאים פוליטיים ואירועי השעה. את התוכנית ערך יחד עם גזית העיתונאי ישראל סגל. אולם לאחר חצי שנה הוחלט על הפסקת התוכנית, בגלל תלונות על "נטייתה שמאלה". הלילה עם גבי גזית בשידור חי | 1992 (שידור מלא), סרטון באתר יוטיוב (אורך: 51:18) השרה ציפי לבני בתכנית "הלילה עם גבי גזית" - 11.4.2002, סרטון בערוץ "קלטות מכוסות אבק", באתר יוטיוב (אורך: 12:06) ביקורות רון מיברג, טלוויזיה / האיש שבא להציל - "הלילה", עם גבי גזית, חדשות, 16 בינואר 1991 מאיר שניצר, טלוויזיה / אורח מעולם אחר, חדשות, 26 בפברואר 1992 רון מיברג, גזית ממשיך לרדת לביבים, חדשות, 3 במרץ 1993 רון מיברג, טלוויזיה / חסר שיניים וחסר רגישות, חדשות, 12 בדצמבר 1990 אילנה באום, סופסופ בלי גבי גזית, מעריב, 10 במאי 1990 אילנה באום, להוריד את שושלת ־ המליצה מליאת רשות השידור, מעריב, 18 בספטמבר 1990 הגר רם, "הלילה" של גבי גזית במקום השלישי באחוזי הצפיה, חדשות, 2 ביוני 1992 הגר רם, סקר: ׳׳סופשבוע" עם דודו טופז – הפופולוית ביותר, חדשות, 23 באפריל 1993 הגר רם, באמצע השידוד עזבה נתיבה בן יהודה את אולפן ”הלילה", חדשות, 15 בינואר 1992 הגר רם, עשרות טלפונים זועמים בעקבות הופעתו של מאיר אריאל בטלוויזיה, חדשות, 17 באוקטובר 1991 מאיר שניצר, טלוויזיה / השתגעתם אז מה?, חדשות, 13 במרץ 1991 הגר רם, תקרית באולפן הטלוויזיה בין אלמנה יהודיה לאם ערביה שכולה, חדשות, 9 בדצמבר 1992 אמנון לוי, הכנסת זעמה על הרב פלדמן, חדשות, 19 בדצמבר 1991 הגר רם, היום יידון בטלוויזיה עתידה של "הלילה", חדשות, 12 בפברואר 1992 הגר רם, גבי גזית ימשיך – בלי פוליטיקה, חדשות, 13 בפברואר 1992 הגר רם, קשת: כוכבי הכללית עברו דירה, חדשות, 25 במאי 1993 רונית הורביץ, גבי גזית במו״מ, חדשות, 24 בספטמבר 1993 אביבה קרול, ‏תוכניות הבוקר עולות בערוץ 2, באתר גלובס, 3 בפברואר 1997 אורי אילון, גבי גזית יגיש תוכנית חדשות לילית בערוץ 2, באתר הארץ, 16 באוקטובר 2001 גיורא יהלום, ‏המיותרת, באתר גלובס, 7 בינואר 2002 ישראל סגל יערוך את "הלילה עם גבי גזית", באתר הארץ, 19 בדצמבר 2001 אורי אילון, תוכניתו של גבי גזית לחופשה בשל "פוליטיות", באתר הארץ, 5 במאי 2002 ניר קיפניס, ‏גע-בי גזית, באתר גלובס, 1 ביולי 2002